EDUCATION MINISTER IN A BIAL CHHUNGA ZIRLAI TITHATE HNENAH LAPTOP HLAN,"1061/2024-2025 Aizawl, 4.7.2024: Vawiin ni khan Education Minister Dr. Vanlalthlana chuan a bial chhunga pawl 10 leh 12 zirlai top 10 a tling te chawimawina hun hmangin, lawmpuina Laptop a hlan. Education Minister chuan a office chamber ah a bial chhung a zirlai ti tha, HSLC leh HSSLC 2024 exam a top 10 a tling mi panga (5) te hnenah laptop hlanna hun a hmang a. Minister chuan zirlaite hnenah fuihna thusawiin, hlawhtlinna chang tur chuan taimak a tul thu leh an tuina ber ah kal tum hram turin a chah a; an thiamna leh finna te ram tan a hmang chhuak thei ngei turin Minister chuan zirlaite chu an kal zelna turah theih tawp chhuah turin a fuihna leh duhsakna a hlan a ni. AMC Ward III Corporator Pi C Lalchhandami pawhin fuihna thu a sawi bawk. He hunah hian School Education Director a tel bawk a ni. Vawiin a chawimawina dawngtute : 1) H. Lalsangpuia s/o H. Lalhumhima Class X, Ramhlun Vengthar 2) Malsawmkima s/o Beiseia Class X, Laipuitlang 3) Vanlalenkawli d/o C. Laltlansanga, Class X, Ramhlun North 4) HK Lallawmchhungi d/o Pu HK Lalthansanga, Class XII, Aizawl Venglai 5) Zonunsangi d/o Lalthakima, Class XII Ramthar North",Dated: 4 th Jul 24 1:15 PM,https://dipr.mizoram.gov.in/post/education-minister-in-a-bial-chhunga-zirlai-tithate-hnenah-laptop-hlan